De re equestri (Xenophon)

(Graece Περὶ Ἱππικῆς) est libellus a Xenophonte, praeclaro scriptore Atheniensi, de equis optime instituendis utendisque, anno ignoto conscriptus. Ipse Xenophon equo meruerat: itaque hoc libro cupit diuturnum usum et studium suum equorum cum iunioribus communicare. Hic est veterrimus tractatus Graecus de equitatione hodie servatus: periitSalvis tantum fragmentis paucissimis. enim opus cuiusdam Simonis, Atheniensis, ab ipso Xenophonte memoratum.

Summarium/Argumentum
Multis de rebus ad equum pertinentibus disserit hic Xenophon : quomodo emptor dotes atque vitia corporis equi adhuc pulli agnoscere possit, quemadmodum equus domi optime curetur alaturque, quemadmodum frenum accipere doceatur, quemadmodum in equum ascendere atque dorso sedere equitem oporteat, quibus exercitationibus ad usum militarem vel ad pomparum magnificentiam praeparetur. Postremo etiam de armis quae equum et equitem proeliantes tegunt nos certiores facit.

 Notae 

 Editiones 
cum commentario Latino: Xenophontis Opuscula politica equestria et venatica : Cum Arriani libello de Venatione, Oxonii, 1817
 Eduardus Delebecque, Xénophon De l'Art équestre. Parisiis : les Belles lettres, 1978 (Collection des universités de France).
 Marchant E.C., Xenophon Scripta minora with an english translation, Londinii, Heinemann, 1925. (Loeb Classical library)
 Claudius Widdra, Peri hippikes  Xenophontos ; edidit Klaus Widdra. - Lipsiae : in aedibus B.G. Teubneri, 1964. (Bibliotheca scriptorum Graecorum et Romanorum Teubneriana ; 1986)
 Xenophon, Reitkunst, griechisch und deutsch, Berolini, Akademie Verlag, 1965.
 Textus apud Vicifontem Graecum

 Versiones Latinae 
Iam anno 1539 Ioachimus Camerarius opusculum Latine vertit: In hoc Libello haec insunt: De tractandis Equis sive ἱπποκομικός, conversio Libelli Xenophontis de Re equestri in Latinum. Historiola rei nummariae sive de nomismatis Graecorum et Latinorum. Autore Ioachimo Camerario Pabergensi, Tubingae Suevorum, 1539.

 Plura legere si cupis 
 I.K. Anderson, Ancient Greek horsemanship, University of California Press, 1961.
Alexandre Blaineau, "Le cheval, le cavalier et l’hippocentaure. Technique équestre, éthique et métaphore politique chez Xénophon", Cahiers des études anciennes, 2008: 185-211
 Andreas Monteilhet, Xénophon et l'art équestre, Bulletin de l'Association Guillaume Budé 1957 (2) pp27-40. Versio electronica.   
 Paulus Vigneron, Le Cheval dans l'Antiquité gréco-romaine : des guerres médiques aux grandes invasions : contribution à l'histoire des techniques. - Nancy : Faculté des Lettres et des Sciences humaines de l'Université de Nancy, 1968.

 Nexus externi 
Colloquium: L'art équestre de Xénophon: modernité et altérité? (2019)

Categoria:Graeciae scripta
Categoria:Libri
Categoria:Litterae Graecae antiquae
Categoria:Scripta saeculo 4 a.C.n.
Categoria:Xenophon